CELEX: 62011TN0227
Language: bg
Date: 2011-04-26 00:00:00
Title: Дело T-227/11: Жалба, подадена на 26 април 2011 г. — Wall/СХВП — Bluepod Media Worldwide (bluepod media)

2.7.2011   
            
            
               BG
            
            
               Официален вестник на Европейския съюз
            
            
               C 194/18
            
         Жалба, подадена на 26 април 2011 г. — Wall/СХВП — Bluepod Media Worldwide (bluepod media)
   (Дело T-227/11)
   2011/C 194/30
   Език на жалбата: английски
   
      Страни
   
   
      Жалбоподател: Wall AG (Берлин, Германия) (представител: A. Nordemann, lawyer)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Bluepod Media Worldwide Ltd (Лондон, Обединеното кралство)
   
      Искания на жалбоподателя
   
   
               —
            
            
               да се отмени частично решение R 301/2010-1 на първи апелативен състав на Службата за хармонизация във вътрешния пазар (марки, дизайни и модели) от 10 февруари 2011 г. и
            
         
               —
            
            
               да се осъди ответникът да заплати съдебните разноски.
            
         
      Правни основания и основни доводи
   
   
      Заявител на марката на Общността: другата страна в производството пред апелативния състав
   
      Марка на Общността, предмет на спора: фигуративна марка „bluepod media“ за стоки и услуги от класове 9, 35, 38 и 41 — заявка за марка на Общността № 6099709
   
      Притежател на марката или знака, на която/който се прави позоваване в процедурата по възражение: жалбоподателят
   
      Марка или знак, на която/който се прави позоваване в подкрепа на възражението: регистрация на марка на Общността № 5660972 за фигуративна марка „blue spot“ за услуги от класове 35, 36, 37 и 38; регистрация на международна марка № 880800 за словна марка „BlueSpot“ за услуги от класове 35, 37 и 38; регистрация на германска марка № 30472373 за словна марка „BlueSpot“ за услуги от класове 35, 37 и 38
   
      Решение на отдела по споровете: отхвърля жалбата.
   
      Решение на апелативния състав: уважава частично жалбата и отхвърля частично заявката. Съответно допуска останалата част от заявката и отхвърля частично възражението.
   
      Изложени правни основания: нарушение на член 8, параграф 1, буква б) от Регламент (ЕО) № 207/2009 на Съвета от 26 февруари 2009 г. относно марката на Общността, тъй като апелативният състав погрешно е приел, че не съществува вероятност от объркване.